29 iyul kuni Toshkent shahrida Shanxay hamkorlik tashkilotiga a’zo davlatlar tashqi ishlar vazirlari kengashi yig‘ilishi bo‘lib o‘tdi. Tadbirda O‘zbekiston, Hindiston, Qozog‘iston, Xitoy, Qirg‘iziston, Pokiston, Rossiya va Tojikiston tashqi ishlar vazirlari, shuningdek ShHT oliy martabali amaldorlari qatnashdi. Ushbu tadbir sentabr oyida O‘zbekistonning ShHTga raisligi doirasida tashkil qilingan eng muhim tadbirlar biri – ShHT davlat rahbarlari kengashi yig‘ilishiga tayyorgarlikning yakuniy bosqichidir. Kun.uz muxbirlari ushbu tadbirdan fotoreportaj taqdim qilmoqda. Tadbirning kirish qismidan so‘ng asosiy masalalar yopiq eshiklar ortida muhokama qilindi. Tadbir milliy va xorijiy OAVlar tomonidan ham keng yoritib borildi. Farrux Absattarov Rasmlar muallifi va montaj ustasi — Muhiddin Nido